Άννα του Νάσσαου-Ντίλενμπουργκ

Η Άννα, ολλανδ.: Anna van Nassau-Dillenburg (π.1441 – 1514) ήταν Φλαμανδο-Γερμανίδα φιλάνθρωπος, κόρη του κόμη του Νασσάου-Ντίλενμπουργκ. Με τους γάμους της έγινε πρώτα δούκισσα του Μπράουνσβαϊγκ-Λύνεμπουργκ και μετά κόμισσα του Κάτσενελνμπογκεν.

Βιογραφία
Ήταν η πρώτη κόρη του Ιωάννη Δ΄ κόμη του Νάσσαου-Ντίλενμπουργκ και της Μαρίας του Λόον-Χάινσμπεργκ, κόρης του Ιωάννη Β΄ κυρίου του Γύλιχ, Χάινσμπεργκ και Λέβενμπεργκ. Christoph Jacob Kremer: Geschichte der Herren von Heinsberg des jüngern Geschlechts im Herzogthum Gülch, einer besondern Linie des Grävlich Sponheimischen Hauses in der Pfalz. In: Akademische Beiträge zur Gülch- und Bergischen Geschichte, Erster Band. Mannheim mit Akademischen Schriften, 1769, p. 92 ff.. 

Η Άννα παντρεύτηκε αρχικά (1467) με τον Όθωνα Ε΄ τον Μεγαλόψυχο, δούκα του Μπράουνσβαϊγκ-Λύνεμπουργκ. Με το πρόωρο τέλος του Όθωνα Ε΄ (1471), ο πεθερός της, ο ηλικιωμένος  Φρειδερίκος Β΄ ενήργησε ως φύλακας του γιου της Ερρίκου Α΄. Η Άννα ξαναπαντρεύτηκε (1474) με τον Φίλιππο κόμη του Κάτσενελνμπογκεν, ως δεύτερη σύζυγό του, και πήγε να μείνει κάτω από τη στέγη του. Μετά το τέλος του Φιλίππου, η δούκισσα επέστρεψε στο Σέλε του Μπράουνσβαϊγκ, όπου ορίστηκε ως η κηδεμόνας του γιου της μετά το τέλος του ηλικιωμένου πάππου του. Η Άννα ίδρυσε και χρηματοδότησε το νοσοκομείο της Αγίας Άννας στα προάστια της πόλης Σέλε. Απεβίωσε εκεί σε ηλικία 72 ετών στις 8 Απριλίου 1514.

Οικογένεια
Παντρεύτηκε πρώτα το 1467 τον Όθωνα Ε΄ των Γουέλφων δούκα του Μπράουνσβαϊγκ-Λύνεμπουργκ και είχε τέκνα:
 Γουλιέλμος απεβ. 1480.
 Ερρίκος Α΄ ο Μεσαίος 1468-1532, δούκας του Μπράουνσβαϊγκ-Λύνεμπουργκ.

Το 1471 απεβίωσε ο Όθων Ε΄ και η Άννα έκανε το 1474 δεύτερο γάμο με τον Φίλιππο Α΄ κόμη του Κάτσενελνμπογκεν. Δεν απέκτησαν απογόνους.

Πρόγονοι

 Βιβλιογραφικές αναφορές 
 Sir Andrew Halliday, Μια ιστορία του σπιτιού του Brunswick (1826)

Αναφορές

Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Οίκος του Νάσσαου